1-mavzu. Psixologiya fanining dolzarb vazifalari, predmeti. Yangicha tafakkur va milliy mafkura shakllanishi sharoitida psixologik bilimlarning tutgan o`rni reja

|
1-mavzu. Psixologiya fanining dolzarb vazifalari, predmeti. Yangicha tafakkur va milliy mafkura shakllanishi sharoitida psixologik bilimlarning tutgan o`rni reja
|
bet | 1/39 | Sana | 20.11.2023 | Hajmi | 252,89 Kb. | | #102050 |
Bog'liq 1-mavzu. Psixologiya fanining dolzarb vazifalari, predmeti. Yang-fayllar.org
1-mavzu. Psixologiya fanining dolzarb vazifalari, predmeti. Yangicha tafakkur va milliy mafkura shakllanishi sharoitida psixologik bilimlarning tutgan o`rni reja
1-mavzu. Psixologiya fanining dolzarb vazifalari, predmeti. Yangicha tafakkur va milliy mafkura shakllanishi sharoitida psixologik bilimlarning tutgan o`rni
REJA: 1. Yangi davr va psixologiya.
2. Psixologiyaning predmeti.
3. Psixologiyaning asosiy metodlari.
4. Psixologiyaning fanlar tizimida tutgan o`rni.
5. Psixologiyaning tarmoqlari.
Yangi davr va psixologiya. Psixologiya sohasida mukammal darsliklar yozila boshlagan davrga sal kam 160 yil bo`ldi. Shu davr ichida juda ko`plab ilmiy tadqiqot natijalarini o`z ichiga olgan monografiyalar, darsliklar, qo`llanmalar yozildi. Lekin, bu bilan fanning jamiyat hayotida tutgan o`rni juda oshib ketdi, deb bo`lmadi. Sababi, psixologiya sohasida faoliyat ko`rsatgan barcha olimlar ko`proq diqqatlarini mavhum shaxs va individual psixologiyaga qaratdilar. Vaholanki, inson, uning barkamolligi, jamiyat taraqqiyotiga bevosita ta’siri masalasi o`tib borayotgan asrimizning oxiriga kelib, o`ta dolzarb va muhim muammolar qatoridan joy oldi.
XX asr va uning erishilgan yutuqlaridan eng muhimi shu bo`ldiki, texnika, elektronika va boshqa shunga o`xshash murakkab texnologiyalarni yaratgan inson va uning bevosita kundalik hayoti bilan bog`liq muammolar ko`payib borishi bilan xarakterlanadi. Vaqti kelganda, shunday faktga to`g`ri kelamizki, murakkab elektron texnikani yaratgan o`ta aqlli inson o`zi va o`z atrofidagilarning ruhiy kechinmalarini to`g`ri baholay olmasligi sababli, o`zini nochor va kuchsiz sezishi mumkinligini hayot isbotladi.
XXI asr bo`sag`asida juda ko`plab davlatlarda bo`lgani kabi dunyo xaritasida munosib o`rin olgan mustaqil ¤zbekistonda ham barcha sohalarda tub islohotlar boshlandi. Bu islohotlarning barchasi inson omilini har qachongidan ham yuqori saviyaga ko`tarib, uning kuchi, idroki, salohiyati, ruhiy hamda ma’naviy barkamolligini bevosita taraqqiyot, rivojlanish va sivilizatsiya bilan uzviy bog`ladi. Bundan inson va uning mukammalligi, o`z ustida ishlashi, o`z mukammalligi xususida qayg`urishi muammosi har qachongidan ham dolzarb masalaga aylandi.
Inson psixologiyasini bilish, o`z taraqqiyotini va iqtidorini tashkil etishni bilish, har qanday yosh davrda ham optimal ravishda ishga yaroqlilikni, turli o`zgarishlarga psixologik jihatdan tayyorlikni ta’minlash, yangicha fikrlash va tafakkur qilish, ro`y berayotgan jarayonlarni ob’ektiv va to`g`ri idrok qilish qobiliyatini rivojlantirish muammosini ilgari surdi.
Shunday qilib, yangi davr har bir insondan o`z ichki imkoniyatlarini adekvat bilish, shu bilimlar zahirasi bilan yaqinlari va hamkasblari psixik dunyosini bilishni talab qilmoqda. Buyuk Suqrot o`z davrida «¤z-o`zingni bil!» degan shiorni o`rtacha tashlagan edi. Yangi davr bu bilimlar yoniga «o`z yoningdagilarni va ularning qilayotgan ishlarini ham bil», degan shiorni har qachongidan ham dolzarb qilib qo`ydi. Ayni shu muammoni yechishda hozirgi zamon psixologiya ilmi va amaliyotining roli benihoya kattadir.
An’anaga aylanib qolgan xodisalardan biri shuki, psixologiya va u o`rganadigan xodisalarni faqatgina ushbu fan bilan bevosita shug`ullanadigan kimsalar o`rganib kelishgan, zero, psixologik xodisalar bilan har qanday inson ham tanish bo`lishi va u inson hayotining asosini tashkil etishi kerak. Yangi davr va uning o`zgarishlarga boy hayoti endi har bir kishining psixik xodisalar qonuniyatlarini bilish va shunga mos tarzda oqilona va omilkorona ish yuritish zaruratini talab qilmoqda.
|
|
Bosh sahifa
Aloqalar
Bosh sahifa
1-mavzu. Psixologiya fanining dolzarb vazifalari, predmeti. Yangicha tafakkur va milliy mafkura shakllanishi sharoitida psixologik bilimlarning tutgan o`rni reja
|